kardosdrur/scandi-wiki huggingface dataset:
HA(it.)

HA(it.) er en kombinationsuddannelse indenfor erhvervsøkonomi og datalogi. Uddannelsen er en mellemlang videregående uddannelse nomeret til 3 år og giver en bachelorgrad ved beståelse. Uddannelsen blev oprettet i 1984 på Copenhagen Business School og har siden da eksisteret. I 2010 skiftede uddannelsen navn til HA(it.), hvilket er uddannelsens navn i dag. Uddannelsen er direkte forbundet med overbygningen Cand.merc(dat.) eller Cand.merc.(it) som giver den studerende kandidatgrad indenfor Erhvervsøkonomi og Datalogi. 

Uddannelsen har i snit optaget ca. 170 studerende hvert år, som alle er i høj kurs i erhvervslivet. Dette ses blandt andet i den årlige lønstatistik, som udarbejdes af DØK Alumni. 

Fagligheden på studiet medfører, de studerende lærer programmering i både teori og praksis samt hvordan database og datamodeller opbygges. Dette kombineret med CBS' grundlæggende HA uddannelse indenfor erhvervsøkonomi og ledelse giver de studerende fra denne uddannelse en bred værktøjskasse, der ofte fungerer som brobyggere mellem virksomheders it-afdeling og ledelsen. 

Nærmere beskrivelse af uddannelsen kan findes på CBS' egen hjemmeside:

Navnet 
Studiet er i daglig tale kaldt for DØK, hvilket står for "Datalogisk og Økonomisk Kombinationsuddannelse", som var den oprindelige navngivning af studiet. Det formelle navn blev dog afskaffet, men er stadigvæk i brug iblandt de studerende på studiet som går under navnet DØK'ere  der beskriver studieforeningen DØK Foreningen og under udvalget for færdigudddannede DØK Alumni.

Eksterne henvisninger 

 De studerendes beskrivelse af HA(it.)

Copenhagen Business School
Videregående uddannelser i Danmark
Naurus præsidenter

Nauru er en republik og har som følge heraf en præsident som statsoverhoved. Nauru blev selvstændigt i 1968, og den første præsident var Hammer DeRoburt, der sad i næsten ni år. Siden har præsidentposten skiftet indehaver adskillige gange.

 
Lister over præsidenter
Fasil Ghebbi

Fasil Ghebbi er et murindhegnet, befæstet paladsområde i byen Gonder i Etiopien. Stedet var de etiopiske kejseres hjem i 1600- og 1700-tallet, efter at kejser Fasilides gjorde Gondar til hovedstad i 1632. Paladsets unikt originale arkitektur er præget af påvirkning fra islamisk arkitektur og hinduistisk kultur, og senere impulser fra europæisk barok, bragt til stedet af jesuitmissionærer.

Eksterne kilder og henvisninger 

 Om Fasil Ghebbi  på UNESCOs websted
 ethiopiatravel.com 

Etiopiens geografi
Etiopiens historie
Verdensarvsområder i Afrika
Paladser
Benny Bendixen

Bernhard "Benny" Axel Bendixen (10. maj 1810 i København – 24. maj 1877 i Hamborg) var en dansk maler, litograf og fotograf.

Hans forældre var skomager Johan Conrad Bendixen fra København og Sara Israel fra Mecklenburg. Han blev født i København den 10. maj 1810 og besøgte Kunstakademiet, hvor han 1826 fik den lille, og 1828 den store sølvmedalje, samtidig med at han var elev hos professor J.L. Lund i årene 1824-39. Han konkurrerede tre gange til den lille guldmedalje uden at opnå den. Dog valgtes han blandt Lunds elever til at kopiere et af dennes billeder til altertavle til Tolne Kirke (1827-28), og han fik 1831 accessit (30 Rigsdaler) ved en konkurs om pengepræmien, hvor Jørgen Roed blev ham foretrukken til den egentlige præmie, da stemmerne var lige. Ved en konkurs til den Neuhausenske Præmie var han heller ikke den vindende, og disse uheld bestemte ham til at søge sin lykke i udlandet, navnlig som portrætmaler.

Han forlod Danmark 1840 og nedsatte sig, efter at have rejst i Sverige og Tyskland, i Hamborg, hvor han blev gift med en hamborgerinde Jenny Stade og levede der som portræt­maler, litograf og fotograf til sin død den 24. maj 1877. Han synes at have ført et ganske flot liv og optrådte med en vis for­nemhed. Af hans arbejder blev Hagar og Ismael købt til Den Kongelige Malerisamling i 1831.

Udstillinger 
 Charlottenborg Forårsudstilling 1826, 1828-29, 1831-32, 1835, 1837-38
 Danske Lægeportrætter, København 1922.
 Inden for murene, Kunstforeningen 1984.

Værker 
Maleri:
 Altertavle til Tolne Kirke, kopi efter J.L. Lund (udstillet 1828)
 Hagar og Ismael (udstillet 1831, Statens Museum for Kunst)
 Etatsråd F.S. Bang (1836, Det Nationalhistoriske Museum på Frederiksborg Slot)
 Vekselerer Wulff Moses Goldschmidt (Det mosaiske Troessamfund, København)
 Frithiof og Ingeborg (udstillet 1829)
 Landskab fra Tyrol (tidligere i Johan Hansens samling)
 Badende kvinder (tidligere i Johan Hansens samling)
 3 selvportrætter (tidligere i Johan Hansens samling)
 Dameportræt (1869, tidligere i Johan Hansens samling)
 Familie- og enkeltportrætter i Kunsthalle, Hamborg
Litografi:
 Prins Frederik Carl Christian (Frederik VII) og Prinsesse Vilhelmine (i anledning af forlovelsen 28. maj 1826); andre portrætter
Fotografi:
 H.C. Andersen (daguerreotypi 1843, do. 1844).

Kilder 

 

Jøder fra Danmark
Personer fra København
Danskere i 1800-tallet
Malere fra Danmark
Litografer fra Danmark
Fotografer fra Danmark
Portrætmalere
Cand.merc.(it.)

Uddannelsen til cand.merc. (it) hed tidligere Cand.merc. (dat.), men har i dag skiftet navn til it. Uddannelsens omdrejningspunkt er krydsfeltet imellem forretningen og it, som funktionsområde og uddannelsen så sin start i 1984 på Copenhagen Business School.  På CBS findes der yderligere to kandidatuddannelser indenfor it-området: cand. merc. (data science) og cand. merc. (digital business).

Uddannelsesprofiler 
Du har som studerende mulighed for at tage en minor på uddannelsens tredje semester

Eksterne henvisninger 
 Oplysninger om uddannelsen på cbs.dk 
 Oplysninger om uddannelsen fra de studerendes synspunkt 

Videregående uddannelser i Danmark
Samuel Elisée Bridel-Brideri

Samuel Elisée Bridel-Brideri (født 28. november 1761, Crassier, Vaud, død 7. januar 1828) 
var en schweizisk-tysk bryolog.

Han var ophavsmanden til et vigtigt værk om mosser med titlen Muscologia recentiorum (1797-1803), hvortil flere tilføjelser blev offentliggjort i de efterfølgende år. Senere udgav han i to bind Myologia universa (1826-1827), som var en forbedret udgave af hans tidligere værk. I sidstnævnte værk indførte han et nyt system for klassificering af mosser, et system, der ikke længere anvendes.

Brid. er standardforkortelsen (autornavnet), når man citerer Samuel Elisée Bridel-Brideri for et botanisk navn.

Botanikere med autornavne
Bryologer
Botanikere fra Schweiz
Jerónimo Tomás Abreu Herrera

Jerónimo Tomás Abreu Herrera (født 30. september 1930, død 27. juni 2012) var biskop i det romersk-katolske stift i Mao-Monte-Cristi, Dominikanske Republik.

Han blev ordineret til præst i 1955, blev biskop i 1978 og gik på pension i 2006.

Noter 

Katolske biskopper
Personer fra Dominikanske Republik
Colitis-Crohn Foreningen

Colitis-Crohn Foreningen er en dansk patientforening med cirka 5500 medlemmer , der har til formål at oplyse og støtte forskning inden for morbus Crohn, colitis ulcerosa, mikroskopisk kolit, irritabel tyktarm og øvrige tarmsygdomme med tilknytning.

Foreningen blev stiftet 15. marts 1989 og har 15 lokalafdelinger over hele landet (2012) med en socialrådgiver og adskillige KIT-rådgivere tilknyttet. Den er del af den europæiske sammenslutning EFCCA, der p.t. består af 26 europæiske lande.
Colitis-Crohn Foreningen (CCF) har hovedsæde i Odense, og Bente Buus Nielsen er landsformand (2012).

Eksterne kilder og henvisninger 

 Foreningens hjemmeside

Mave- tarmkanalens sygdomme
Foreninger fra Danmark
Alarmingly Happy (album)

Alarmingly Happy er det sjette studiealbum af det danske poporkester Nice Little Penguins. Det udkom 13. august 2012 og er udgivet på Iceberg Records og på bandets eget selskab South Pole Records.

Forud for albummet udgav bandet tre singler – først The Peacock i 2010, siden Grateful og Love is a Rainbow, som udkom i 2012.

Spor 
 "Alarmingly Happy"
 "One Life"
 "Love is a Rainbow"
 "Sleepy Sunday"
 "Grateful"
 "Jewel"
 "Did You Ever"
 "I Will Follow You"
 "The Peacock"
 "To Be In A Coma"
 "I Am Cupid"
 "Bless This Land"

Referencer 

Nice Little Penguins-album
Album fra 2012
Love is a Rainbow (Nice Little Penguins single)

"Love is a Rainbow" er den anden single fra Nice Little Penguins' sjette studiealbum Alarmingly Happy. Singlen blev udgiven den 27. juni 2012.

Det er udgivet på Iceberg Records og er indspillet i Birdland Studio i Aarhus.

Singler fra 2012
Nice Little Penguins
Scottish Football League 1897-98

Scottish Football League 1897–98 var den ottende sæson af Scottish Football League og dermed også det ottende skotske mesterskab i fodbold. First Division havde deltagelse af ti hold, der spillede en dobbeltturnering alle-mod-alle. Divisionen blev vundet af Celtic FC, som dermed vandt Scottish Football League for fjerde gang.

Resultater

First Division 

Siden sidste sæson var et af divisionens hold blevet udskiftet. Abercorn var ikke blevet genvalgt, og de var blevet erstattet af Partick Thistle.

Op- og nedrykning 

Op- og nedrykning mellem First og Second Division blev afgjort ved afstemning mellem de tre lavest placerede hold i First Division og de tre bedst placerede hold i Second Division. Afstemningen mellem de seks hold endte med, at alle tre First Division-hold blev genvalgt, så ingen af de tre Second Division-hold rykkede op.

Second Division 

Sæsonen 1897-98 var den femte i Second Division, og ti hold spillede en dobbeltturnering alle-mod-alle.

De tre lavest placerede klubber stillede alle op til genvalg til ligaen, og de blev alle tre genvalgt, hvilket efterlod de tre ligaansøgere, East Stirlingshire, Falkirk og Raith Rovers med en lang næse.

Kilder / eksterne henvisninger 
 Scottish League 1897-98 
 Scottish Football Historical Archive – Scottish Football League – Re-elections 1891-1951 
 Scottish Football Historical Archive – Scottish Football League & Scottish Premier League – Promotion, relegation and the re-election rule 1893-date

Noter 

Sæsoner i Scottish Football League
Fodbold i 1897
Fodbold i 1898
C.L. Seifert

C.L. Seifert A/S er et dansk skrædderi og guldtrækkerforretning grundlagt den 25. januar 1865 af Carl Ludwig Seifert (1834-1898). Firmaet har været kgl. dansk og svensk hofleverandør siden henholdsvis 1903 og 1911.

Udover den traditionelle galla forretning, så leverer C.L. Seifert studenterhuer, studentertøj og andet studenterudstyr i de fleste nordiske lande.

Historie 
Carl Ludwig Seifert var indvandret fra Sachsen i Tyskland og uddannet som skræddersvend. Sønnen Rudolph Seifert (1857-1929) blev ansat i forretningen 1873, blev medejer 1881 og overtog den 1891. Han foretog betydelige udvidelser, bl.a. startede han guldtrækkerforretningen. Til guldtrækkerafdelingen knyttedes systuer til fremstilling af uniformshuer til hær, flåde og embedsmænd. Forretningens hovedartikler var klædevarer og foerstoffer, der sælges til skræddere landet over.

Kort før Rudolph Seiferts død i 1929 var forretningen blevet omdannet til et aktieselskab med Rudolph Seifert som formand for bestyrelsen, og for hvilket Johan Høybye (1877-?) var adm. direktør siden stiftelsen.

Efter Rudolph Seiferts død overtog hans eneste datter, fru Julie Seifert Sørensen, hvervet som formand for aktieselskabet, i hvis bestyrelse desuden højesteretssagfører Otto Bang, R. af Dbg. (1883-1950) og grosserer Peter Koch (1876-?) havde sæde.

Virksomheden beskæftigede i 1950 ca. 100 mennesker.

Beliggenhed 
C.L. Seifert lå fra begyndelsen i Store Regnegade 12-16 i København, hvor butiksfacaden stadig er bevaret, men i 2010 blev de gamle historiske lokaler i Store Regnegade for små, og derfor flyttede firmaets hovedkontor til de restaurerede lokaler på Ny Adelgade 8-10. I september 2006 etablerede C.L. Seifert produktion på egne fabrikker.

Kritik af forretningsmetoder
I 2011 blev C.L. Seifert beskyldt for ufine forretningsmetoder af 3 andre studenterhueleverandører. Leverandørerne mente, at C.L. Sefiert havde været uærlige, omkring hvor deres huer blev produceret, samt vildledt deres kunder i deres markedsføring.

Referencer

Eksterne henvisninger 
 C.L. Seiferts danske website
 C.L. Seiferts svenske website
 C.L. Seiferts finske website
 C.L. Seiferts islandske website
 Danmarks ældste forretninger 1100-1911, Kraks Forlag 1950

Beklædningsvirksomheder i Danmark
Grossistvirksomheder i Danmark
Virksomheder i København
Indre By (København)
Danske virksomheder etableret i 1865
Leverandører til Det Kongelige Danske Hof
Tyvelse

Tyvelse kan henvise til flere stednavne i Danmark:
 Tyvelse (Sorterup Sogn) – en bebyggelse og et ejerlav i Sorterup Sogn, Slagelse Kommune
 Tyvelse (Tyvelse Sogn) – en bebyggelse og et ejerlav i Tyvelse Sogn, Næstved Kommune
Copa Sony Ericsson Colsanitas 2012 (damedouble)

Edina Gallovits-Hall og Anabel Medina Garrigues var forsvarende mester, men Medina Garrigues valgte at deltage i Qatar Ladies Open 2012 i sted for. Edina Gallovits-Hall deltog sammen med Karin Knapp, men de tabte i semifinalen.

Eva Birnerová og Alexandra Panova vandt finalen ved at besejre Mandy Minella og Stefanie Vögele i finalen, 6–2, 6–2.

Seedning 

 Eva Birnerová /  Alexandra Panova '(Mester)
 Sharon Fichman /  Sun Shengnan (Første runde)

 Tetiana Luzhanska /  Kathrin Wörle-Scheller ''(Første runde)
 Maria Abramović /  Marie-Ève Pelletier ''(Første runde)

Lodtrækning

References
 Main Draw

WTA Tour 2012
Memphis International 2012 (damedouble)

Olga Govortsova og Alla Kudryavtseva var de forsvarende mester, men Kudryavtseva valgte ikke at deltage.
Govortsova deltog sammen med Vera Dushevina, men de tabte i finalen med 3–6, 4–6 til Andrea Hlaváčková og Lucie Hradecká.

Seedning 

 Andrea Hlaváčková /  Lucie Hradecká '(Mester)
 Vera Dushevina /  Olga Govortsova (Finalen)

 Līga Dekmeijere /  Nadia Petrova ''(Semifinalen, træk sig)
 Michaëlla Krajicek /  Anna Tatishvili ''(Semifinalen)

Lodtrækning

References
 Main Draw

WTA Tour 2012
Monterrey Open 2012 (damedouble)

Iveta Benešová og Barbora Záhlavová-Strýcová var forsvarende mester, men valgte at deltage i Dubai Tennis Championships 2012 i sted for.

Sara Errani og Roberta Vinci vandt titlen over Kimiko Date-Krumm og Zhang Shuai.

Seedning 

 'Sara Errani /  Roberta Vinci (Mester)
 Kimiko Date-Krumm /  Zhang Shuai (Finalen)

 Nina Bratchikova /  Darija Jurak ''(Semifinalen)
 Eva Birnerová /  Alexandra Panova ''(Første runde)

Lodtrækning

References
 Main Draw

WTA Tour 2012
Kameralist

En kameralist er en højere embedsmand eller professor, som beskæftiger sig med kameralvidenskab. En danske kameralist er Johan Christian Fabricius (1745-1808), professor i økonomi og kameralvidenskab ved Københavns Universitet. Blandt tyske kameralister kan nævnes Friedrich Heinrich von Seckendorff (1673-1763) og Johann Heinrich Gottlob von Justi (1717-1771) . Oplysningstidens landboreformer var inspireret af kameralisterne.

I Drejers Klub fra slutningen af 1700-tallet fandtes to partier kaldet henholdsvis "kameralisterne", som bestod af satte borgermænd i ærefulde hverv, og "genierne", som var unge digtere bakket op af søofficerer .

Referencer 

Danmarks historie
Økonomisk historie
Statskundskab
Embedsmænd
Gunnar Krogsbøll

Gunnar Ernst Krogsbøll (født 23. december 1925 i Nyboder, København) er en dansk forfatter og tidligere modstandsmand i Nybodergruppen.

Han udgav i februar 2012 bogen Den illegale militærgruppe Nybodergruppen med sine erindringer om besættelsen og tiden i modstandsbevægelsen. Bogen er udgivet på Frihedsmuseets Venners Forlag som årsskrift for 2011.

Gunnar Krogsbølls far Victor Krogsbøll var medlem af Det Konservative Folkeparti, og han fulgte i farens fodspor ved at melde sig ind i Konservativ Ungdom. Det var for dem begge naturligt ud fra nationale holdninger at gå ind i modstandsbevægelsen. For Gunnar Krogsbølls vedkommende skete det i 1943, da han blev optaget i gruppen 'Lindeallé-aftalen', senere samme år blev denne gruppe, som er kaldet Nybodergruppen, optaget som medlem af modstandsbevægelsen i Rødovre Kompagni, 4. deling. Også Gunnars bror og fætter var medlemmer.

Nybodergruppen opererede over det meste af Storkøbenhavn, og dens arbejde var for det meste at uddele illegale blade eller hænge plakater op, men der var også sabotageaktioner. Blandt andet deltog Gunnar Krogsbøll i sprængningen af tyskernes støjsender på Husumvolden ved Islevbrovej den 17. december 1944.

Efter krigen blev Krogsbøll i 1946 værkfører hos H.P. Mikkelsen efter at have bestået svendeprøven. Gift med Lise og bosat i Herlev.

Kilder 

Medlemmer af militærgrupper
Selvbiografer fra Danmark
Danskere i 1900-tallet
Danskere i 2000-tallet
Personer fra København
Dansksprogede forfattere fra Danmark
Modstandsfolk fra Konservativ Ungdom
Europamesterskabet i fodbold 2004 - Finalen

Finalen om Europamesterskabet i fodbold 2004 var den 12. finale siden turneringens etablering i 1960. Den blev spillet den 4. juli 2004 på Estádio da Luz i Portugals hovedstad Lissabon, og skulle finde vinderen af Europamesterskabet i fodbold 2004. De deltagende hold var værtsnationen , der gik ind til finalen som favoritter, og så  der spillede deres kun anden EM-slutrunde. Begge hold havde kvalificeret sig til slutspillet fra gruppe A i turneringens gruppespil, hvor Grækenland vandt 2-1 i holdenes første møde i åbningskampen.

Grækenland vandt finalen med 1-0, efter at der ved turneringens start havde været 80-1 i odds på holdet som ny europamester. Angelos Charisteas scorede efter 57 minutter kampens eneste mål, da han efter et hjørnespark scorede på hovedstød. I hele kampen var grækerne defensivt indstillet, og baserede deres taktik på kontraangreb. Portugal havde bolden 58 procent af tiden.

Kampen blev ledet af den tyske dommer Markus Merk.

Kampen

Detaljer

Statistik

Eksterne henvisninger 
 Europamesterskabet 2004 på UEFAs hjemmeside

Referencer 

Finalen
2004 - Finalen
Portugals fodboldlandshold
Grækenlands fodboldlandshold
Sport i Lissabon
Żelazowa Wola

Żelazowa Wola er en landsby i Gmina Sochaczew, Sochaczew Amt, Voivodskabet Masovien, i det østlige-centrale Polen. Byen ligger cirka otte kilometer nordøst for byen Sochaczew og 46 kilometer vest for Warszawa. Byen ligger ved floden Utrata. Indbyggertallet er 65.

Komponisten og pianisten Chopin og violinisten Henryk Szeryng er begge født i Żelazowa Wola. Byen gør sig bemærket ved det naturskønne landskab, den ligger i, med talrige vandløb, piletræer og omgivende bakker.

I 1909, i anledning af hundredåret for Chopins fødsel, komponerede den russiske komponist Sergej Ljapunov det symfoniske digt Zhelazova Vola (Żelazowa Wola), opus 37 (russisk: Жeлaзoвa Вoлa) ”til minde om Chopin”.

I et anneks til Chopins barndomshjem ligger et museum til ære for ham. Om sommeren spiller komponister fra hele verden hans værker inde i huset. I en nærliggende park står et monument over Chopin udført af billedhuggeren Józef Gosławski.

Noter

Litteratur 
 Rudzka, Anna, og Wróblewska-Straus, Hanna. 'O pomniku romantycznym słów kilka'. Józef Gosławski. Rzeźby, monety, medale. Alegoria, Warszawa, 2009. . 

Byer i Polen
Tom Donovan

Tom Donovan er en irsk musiker, sanger og sangskriver, som flyttede til Danmark i 1994 og siden har været bosiddende på Fyn.

Baggrund 
Han startede karrieren i hjemlandet og har været aktiv i mere end tre årtier. I begyndelsen optrådte Donovan rundt omkring på mindre spillesteder i fødebyen Dublin inden han blev frontfigur i gruppen Dublin Town Buskers. Gruppen havde kort levetid, men nåede at udgive albummet "Fire And Passion" med en række coverversioner af flere forskellige populære rocknumre. Efter gruppens opløsning flyttede Tom til Danmark for at begynde sin solokarriere. Første kommercielle gennembrud fulgte med udgivelsen af albummet "101 Songs & Ballads From Ireland" - en samling af nogle af Irlands mest kendte og populære sange. Albummet solgte mange eksemplarer i hjemlandet og indbragte Tom Donovan sit første platinalbum. Det efterfølgende soloalbum med titlen "40 Irish Pub Songs" solgte ganske vist færre eksemplarer, men blev retningsvisende for den musikalske stil i mange af hans senere live optrædener. Trods et bredt repertoire har folkemusikken og historiefortællingen været hans hovedfocus.

Sangstil 
Tom Donovan er en klassisk trubadur med en meget kraftig stemme. Hans voksende popularitet er størst i Danmark og Norge, hvor han samlet optræder ca. 150 gange om året. Det foregår i store kulturhuse, til byfester, på mindre spillesteder og på en lang række af store og små festivaler, hvor han i årevis har været et fast navn på plakaten.

Diskografi 
Albums:

 "Fire And Passion" (med Dublin Town Buskers)
 "101 Songs & Ballads From Ireland" (Emerald Isle, 1993)
 "Stories Seldom Told" (Marsk Music, 1996)
 "Blue Planet" (Marsk Music, 1997)
 "A Stor Liom Grá Mo Chroí - Darling, Love of My Heart" (Single, Owl Records, 1999)
 "40 Irish Pub Songs" (Owl Records, 2000)
 "Barbarian" (Owl Records, 2001)
 "Alive O" (Marsk Music, 2003)
 "Enchanted Tales" (Marsk Music, 2005)
 "The Solstice Fire" (Marsk Music, 2008) 
 "Sonnets And Madrigals" (Marsk Music, 2010)
 "Skagen Rose" (Marsk Music, 2011)

Referencer

Eksterne henvisninger 
 Tom Donovans danske hjemmeside 

Musikere fra Irland
Musikere fra Danmark
Folkemusikere fra Danmark
Omo

Omo er en af Etiopiens største og vigtigste floder. Den er 600 km lang og falder ca. 1.800 meter; fra 2.300 moh. til ca 500 moh. ved sit udløb i Turkanasøen i Riftdalen.
  
Floden kommer fra Shewahøjlandet, og har mange tilløb på sin vej mod syd til grænseområdet mellem Sudan, Kenya og Etiopien. Floden løber over grænsen til Kenya og ind i Turkanasøen. Faldhøjden gør at der er kraftig strøm i floden, og den er kun sejlbar et kort stræk ovenfor Turkana. Den har flere vandfald, blandt andet Kokobi.

Den største biflod er Gibe, andre er Wabi og Gojeb. Omo passerer Mago og Omo nationalparker, som begge er kendt for deres dyreliv.

Omos nedre dalstrøg 
Omoflodens nedre dalstrøg blev i 1980 opført på UNESCOs verdensarvsliste. Dalen ved flodens udløb i Turkanasøen er kendt for flere fossile fund. Af speciel interesse er fundene af Australopithecus.

Eksterne kilder og henvisninger 

 Omo National Park
 Early Homo sapiens Remains from the Omo River Region of South-west Ethiopia: Faunal Remains from the Omo Valley
 The Oldest Homo sapiens

Floder i Etiopien
Verdensarvsområder i Afrika
Christian Friedrich Schwägrichen

Christian Friedrich Schwägrichen (16. september 1775 – 2. maj 1853) var en tysk botaniker og bryolog fra Leipzig. Hans officielle autornavn er „Schwägr.”.

Christian Friedrich Schwägrichen tog i 1799 sin doktorgrad i Leipzig hos Johannes Hedwig. Samme år udgav han de to første dele af Topographiae botanicae et entomologicae Lipsiensis specimen, som han i 1806 færdiggjorde med en sidste del, der indeholdt nye arter fundet i mellemtiden. Efter Johannes Hedwigs død offentliggjorde han i 1801 dennes Species Muscorum, et standardværk inden for bryologien. Værket sætter begyndelsen for den nuværende nomenklatur inden for slægtsnavne hos bladmosser og levermosser. Fra 1811 til 1814 supplerede Schwägrichen dette værk med yderligere 6 bind, der indeholdt 300 kolorerede tavler af nye mosser. I 1853 faldt han ned ad en trappe og døde af sine kvæstelser.

Kilder 

Botanikere med autornavne
Bryologer
Botanikere fra Tyskland
Tyskere i 1700-tallet
Tyskere i 1800-tallet
Faglitterære forfattere fra Tyskland
Rudolph Seifert

Rudolph Seifert (29. juni 1857 i København – 1. november 1929) var en dansk grosserer og hofguldtrækker, bror til Carl Seifert.

Han var søn af Carl Ludwig Seifert (1834-1898) og Mina født Thee (død 1913), blev sat i købmandslære hos firmaet I.A. Berendt og blev dernæst ansat i faderens forretning C.L. Seifert 1873. Her avancerede han til medejer 1881 og til eneejer 1891.

Han var Ridder af Dannebrogordenen og Ridder af 1. klasse af Vasaordenen, æresmedlem af Officiantforeningen (Underofficersforeningen), af Livgardens Officiantforening, af Understøttelsesforeningen af 1870, af 1. Regiments Soldaterforening, af Svenska Understödsföreningen i Köpenhamn, af Svenska Föreningen af 1876 i Köpenhamn og af Danske Politifunktionærers Understøttelsesforening.

Seifert blev gift 23. oktober 1881 med Laura Kock (4. november 1857 – 1923), datter af handskemager J.F. Kock (død 1899) i Helsingør og hustru Hansine født Lund (død 1899).

Kilder 
Kraks Blå Bog 1929.

Riddere af Dannebrog
Grosserere fra Danmark
Personer i Kraks Blå Bog (afdøde)
Personer fra København
Danskere i 1800-tallet
Danskere i 1900-tallet
Riddere af Vasaordenen